smcproject/ml-wiki-sentences huggingface dataset:
ചില മുസ്ലീങ്ങൾ മുഹറത്തിന്‌ മതസമ്മേളനം നടത്തുകയും കർബലയിലെ സംഭവങ്ങളെ പുനർവിചാരം നടത്തുകയും ചെയ്യുന്നു.
ആശുറാ‌അ് ദിനത്തിൽ കുടുംബത്തിന്‌ വേണ്ടി കൂടുതൽ ചെയ്യുക എന്നാണ്‌ പ്രവാചകൻ മുഹമ്മദ് നബിയുടെ ഉപദേശം.
മുഹറത്തിന്റെ ആദ്യ നാളുകളിൽ നാടെങ്ങും തണ്ണീർ പന്തലുകൾ ഒരുക്കാറുണ്ട്‌.
എല്ലാവർക്കും സൗജന്യമായി വെള്ളവും പഴച്ചാറുകളും നൽകുകുന്നു.
ഷിയാ മുസ്ലീങ്ങൾ മുഹറം ഒന്നു മുതൽ കറുത്ത വസ്ത്രം ധരിച്ചു തുടങ്ങും.
മജ്‌ലിസുകൾ നടത്തും.
മുഹറം ദിനത്തിന്റെ മറ്റ് പ്രത്യേകതകൾ
മുസ്ലിംകൾക്ക് യുദ്ധം നിഷിദ്ധമായ നാല് മാസങ്ങളിൽ ഒന്നാണ് മുഹറം.
മുഹറം 10 ഈദ്‌ ആയി കണക്കാക്കുന്നവരുണ്ട്‌.
മുഹറം നാളിലാണ്‌ - മുഹറം പത്തിന്‌ ആണ്‌ - ദൈവം ആദിമ മനുഷ്യരായ ആദത്തെയും ഹവ്വയെയും സൃഷ്ടിച്ചത്‌ എന്നൊരു വിശ്വാസമുണ്ട്‌.
ദൈവം ഭൂമിയും സ്വർഗ്ഗവും ഉണ്ടാക്കിയതും ഇതേ നാളിലാണെന്നും വിശ്വസിക്കപ്പെടുന്നു.
നോഹയുടെ പെട്ടകം ജൂഡി കൊടുമുടിയിൽ എത്തിയതും ഹസ്രത്ത്‌ ഇബ്രാഹിം തീയിൽ നിന്ന്‌ രക്ഷപ്പെട്ടതും, ഫറോവയുടെ പിടിയിൽ നിന്ന്‌ ഹസ്രത്ത്‌ മൂസ രക്ഷപ്പെട്ടതും മുഹറത്തിനായിരുന്നു എന്നാണ് മറ്റു വിശ്വാസങ്ങൾ.
ഉമയ്യദ് ഭരണാധികാരിയായിരുന്ന യസീദ് ഒന്നാമന് അനുസരണ പ്രതിജ്ഞ നിരസിച്ച പ്രവാചകൻ മുഹമ്മദ് നബിയുടെ ചെറുമകൻ ഹുസൈൻ ബിൻ അലി കർബലയിൽ യസീദുമായി ഏറ്റുമുട്ടി രക്തസാക്ഷിത്വം വരിച്ചതും മുഹറം പത്തിനായിരുന്നു.
ഗാലറി മറ്റ് ലിങ്കുകൾ ALShiaTalk Archived 2009-01-19 at the Wayback Machine .
Dates of Muharram until 2010 Islamic-Western Calendar Converter (Based on the Arithmetical or Tabular Calendar)
ആശ്ചര്യപ്പരൽ ഇംഗ്ലീഷ് വിലാസം https://ml.wikipedia.org/wiki/Puntius_exclamatio
കേരളത്തിൽ മാത്രം കാണുന്ന ഒരിനം ശുദ്ധജല മത്സ്യം ആണ് ആശ്ചര്യപ്പരൽ .
ഇവ കല്ലടയാറിൽ മാത്രമാണ്‌ കാണപ്പെടുന്നത്.
കേരളത്തിലെ തദ്ദേശീയ മത്സ്യം ആണ് ഇവ.
അവലംബം പുറത്തേക്കുള്ള കണ്ണികൾ
ആശ്ചര്യപ്പരൽ ചിത്രം
അലക്സാണ്ടർ ദ്വീപ് ഇംഗ്ലീഷ് വിലാസം https://ml.wikipedia.org/wiki/Alexander_Island
അന്റാർട്ടിക്കയിലെ ഏറ്റവും വലിയ ദ്വീപാണ് അലക്സാണ്ടർ ദ്വീപ് .
ഇത് അലക്സാണ്ടർ 1 ദ്വീപ് , സെംലിജ അലക്സാണ്ട്ര 1 എന്നീ പേരുകളിലും അറിയപ്പെടുന്നു.
അന്റാർട്ടിക് ഉപദ്വീപിലെ പാൽമർ ലാൻഡിനു പടിഞ്ഞാറായി ബെല്ലിങ്ഷോസൻ കടലിലാണ് അലക്സാണ്ടർ ദ്വീപ് സ്ഥിതിചെയ്യുന്നത്.
അലക്സാണ്ടർ ദ്വീപിനു വടക്കു മുതൽ തെക്കു വരെ 240 മൈൽ (390 കി.മീ)  നീളമുണ്ട്.
വടക്കുഭാഗത്ത്  50 മൈൽ (80 കി.മീ) ഉം തെക്കുഭാഗത്ത് 150 മൈൽ (240 കി.മീ) ഉം വീതിയുണ്ട്.
ലോകത്തു ജനവാസമില്ലാത്ത ദ്വീപുകളിൽ ഏറ്റവും വലിയ രണ്ടാമത്തെ ദ്വീപാണ് അലക്സാണ്ടർ ദ്വീപ്.
ഡെവോൺ ദ്വീപാണ് ലോകത്തിലെ ഏറ്റവും വലിയ ജനവാസമില്ലാത്ത ദ്വീപ്.
ചരിത്രം അലക്സാണ്ടർ ദ്വീപിലെ ബ്രിട്ടീഷ് പര്യവേഷണകേന്ദ്രമായ ഫോസിൽ ബ്ലഫ് (Fossil Bluff)
1821 ജനുവരി 28-ന് റഷ്യൻ പര്യവേഷകനായ ഫാബിയാൻ ബെല്ലിംഗ്ഷോസന്റെ നേതൃത്വത്തിലുള്ള സംഘമാണ് അലക്സാണ്ടർ ദ്വീപ് കണ്ടെത്തിയത്.
അക്കാലത്ത് റഷ്യ ഭരിച്ചിരുന്ന സാർ ചക്രവർത്തി അലക്സാണ്ടർ ഒന്നാമന്റെ പേര് ദ്വീപിനു നൽകുകയായിരുന്നു.
1940 വരെ ഇത് അന്റാർട്ടിക്കയുടെ കരഭാഗമാണെന്നാണ് കരുതിയിരുന്നത്.
1940 ഡിസംബറിൽ യുണൈറ്റഡ് സ്റ്റേറ്റ്സ് അന്റാർട്ടിക്കൻ സർവ്വീസ് അംഗങ്ങളായ ഫിൻ റോണും കാൾ എൽക്കുണ്ടും നടത്തിയ ഗവേഷണങ്ങളുടെ പലമായാണ് ഈ പ്രദേശം ഒരു ദ്വീപാണെന്നു കണ്ടെത്തിയത്.
1950-കളിൽ ബ്രിട്ടന്റെ ഒരു പര്യവേഷണകേന്ദ്രം ഇവിടെ പ്രവർത്തനം ആരംഭിച്ചു.
1908-ൽ അലക്സാണ്ടർ ദ്വീപ് തങ്ങളുടെ പ്രദേശമാണെന്ന അവകാശവാദവുമായി ബ്രിട്ടൻ രംഗത്തെത്തിയിരുന്നു.
1940-ൽ ചിലിയും 1942-ൽ അർജന്റീനയും ഇതേ അവകാശവാദവുമായി മുന്നോട്ടുവന്നു.
എന്നാൽ അന്റാർട്ടിക്ക ഉടമ്പടി നിലനിൽക്കുന്നതിനാൽ ഈ പ്രദേശം ആരുടെയും ഉടമസ്ഥതയിൽ വരുന്നില്ല.
ബ്രിട്ടന്റെ ഗവേഷണകേന്ദ്രവും ഇന്ധനസംഭരണിയും ഇപ്പോഴും അലക്സാണ്ടർ ദ്വീപിലുണ്ട്.
അലക്സാണ്ടർ ദ്വീപിന്റെ ഉപരിതലം മുഴുവൻ ഐസ് നിറഞ്ഞുകിടക്കുകയാണ്.
എന്നാൽ അബ്ലേഷൻ പോയിന്റ് മാസിഫ് പോലുള്ള ഭാഗത്ത് ഐസ് ഉരുകിമാറിയിട്ടുണ്ട്.
അലക്സാണ്ടർ ദ്വീപിൽ കോൾബെർട്ട്,ഹാവ്രെ, ലാസസ്, റൗൻ, സോഫിയ, വാൾട്ടൻ, സ്റ്റക്കാട്ടോ, ലല്ലി, ഫിൻലാൻഡിയ, എൽഗാർ, ഡഗ്ലസ് എന്നിങ്ങനെ ധാരാളം പർവ്വതങ്ങൾ കാണപ്പെടുന്നു.
ഈ പർവ്വതങ്ങളിലും കുന്നുകളിലും വലിയ ഹിമാനികളുണ്ട്.
ഈ ഹിമാനികളിൽ നിന്നുള്ള ജലം അലക്സാണ്ടർ ദ്വീപിന്റെ വിവിധ ഭാഗങ്ങളിലൂടെ ഒഴുകുന്നുണ്ട്.
അലക്സാണ്ടർ ദ്വീപിലെ ഒരു പ്രധാന തടാകമാണ് ഹോഡ്ഗ്സൺ തടാകം.
ഒരു ഹിമാനിയിൽ നിന്ന് രൂപപ്പെട്ടതാണ് ഈ തടാകം.
തടാകത്തിന് 2 കിലോമീറ്റർ നീളവും 1.5 കിലോമീറ്റർ വീതിയുമുണ്ട്.
93.4 മീറ്റർ ആഴമുള്ള ഈ തടാകത്തിന്റെ അടിഭാഗം തണുത്തുറഞ്ഞു കിടക്കുകയാണ്.
ഹോഡ്ഗ്സൺ തടാകത്തിന്റെ വടക്കുവശത്ത് സാറ്റേൺ ഹിമാനിയും തെക്കുഭാഗത്ത് സിറ്റാഡൽ ബാസ്റ്റണും സ്ഥിതിചെയ്യുന്നു.
ഒരുകാലത്ത് 470 മീറ്റർ കനമുണ്ടായിരുന്ന ഐസ് പാളി 13,500 വർഷങ്ങളായി വലുതായിക്കൊണ്ടിരിക്കുകയാണ്.
ഏതാണ്ട് 11,000 വർഷങ്ങൾക്കുമുമ്പ് ഈ ഐസ് പാളിയിൽ നിന്നും ഹോഡ്ഗ്സൺ തടാകം രൂപംകൊള്ളുകയായിരുന്നു.
അക്കാലം മുതൽ തന്നെ തടാകോപരിതലം കനം കൂടിയ ഐസ് കഷണങ്ങൾ കൊണ്ട് മൂടപ്പെട്ടിരുന്നു.
പാൽമർ ലാൻഡിനും അലക്സാണ്ടർ ദ്വീപിനും ഇടയിൽ ജോർജ്ജ് VI സൗണ്ട് സ്ഥിതിചെയ്യുന്നു.
ബ്രാംസ് ഉൾക്കടൽ
അലക്സാണ്ടർ ദ്വീപിനു സമീപം ബ്രാംസ് ഉൾക്കടൽ സ്ഥിതിചെയ്യുന്നു.
ഐസ് നിറഞ്ഞ ഈ കടലിനു 25 nautical miles (46 km) നീളവും 6 nautical miles (11 km) വീതിയുമുണ്ട്.
1947-48-ൽ റോൺ അന്റാർട്ടിക് റിസർച്ച് എക്സ്പെഡിഷൻ (RARE) ആണ് ഈ കടൽ കണ്ടെത്തിയത്.
1960-ൽ കടലിന്റെ സ്ഥാനം ഭൂപടത്തിൽ വീണ്ടും അടയാളപ്പെടുത്തി.
ജർമ്മൻ സംഗീതജ്ഞനായ ജോഹന്നാസ് ബ്രാംസിന്റെ പേരാണ് കടലിനു നൽകിയിരിക്കുന്നത്.
ഹാരിസ് ഉപദ്വീപ്
അലക്സാണ്ടർ ദ്വീപിന്റെ തെക്കുപടിഞ്ഞാറു ഭാഗത്ത് ബീഥോവൻ ഉപദ്വീപിനു വടക്കായി വെർഡി ഉൾക്കടലിനും ബ്രാംസ് ഉൾക്കടലിനും ഇടയിലാണ് ഹാരിസ് ഉപദ്വീപ് സ്ഥിതിചെയ്യുന്നത്.
അലക്സാണ്ടർ ദ്വീപിലെ എട്ട് ഉപദ്വീപുകളിലൊന്നാണ് ഹാരിസ് ഉപദ്വീപ്.
അമേരിക്കൻ നാവികസേനാംഗമായിരുന്ന മൈക്കൽ ജെ. ഹാരിസിന്റെ പേരുനൽകിയിരിക്കുന്ന ഈ ഉപദ്വീപിനെ കണ്ടെത്തിയത് 1947-48 കാലഘട്ടത്തിലാണ്.
ലിയാഡോവ് ഹിമാനി
അലക്സാണ്ടർ ദ്വീപിലെ ഹാരിസ് ഉപദ്വീപിൽ നിന്നും ബ്രാംസ് ഉൾക്കടലിലേക്ക് ഒഴുകുന്ന ഒരു ഹിമാനിയാണ് ലിയഡോവ് ഹിമാനി.
റഷ്യൻ സംഗീതജ്ഞനായ അനാറ്റോൾ ലിയാഡോവിന്റെ പേരാണ് ഈ ഹിമാനിക്കു നൽകിയിരിക്കുന്നത്.
ചിത്രശാല അലക്സാണ്ടർ ദ്വീപിന്റെ ഉപഗ്രഹദൃശ്യം.
( നാസ എടുത്തത്) അലക്സാണ്ടർ ദ്വീപിലെ പർവ്വതനിരകൾ (നാസയുടെ ചിത്രം) അവലംബം പുറം കണ്ണികൾ Alexander Island എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
This article incorporates public domain material from the United States Geological Survey document "അലക്സാണ്ടർ ദ്വീപ്" (content from the Geographic Names Information System ).
71°00′S 70°00′W ﻿ / ﻿ 71.000°S 70.000°W ﻿ / -71.000; -70.000
അലക്സാണ്ടർ പുഷ്കോ ഇംഗ്ലീഷ് വിലാസം https://ml.wikipedia.org/wiki/Aleksandr_Ptushko
സോവിയറ്റ് അനിമേഷൻ രംഗത്തും ,കളർ ഛായഗ്രഹണത്തിലും സ്പെഷൽ ഇഫക്ട്സിലും പ്രത്യേക  സംഭാവനകൾ നൽകിയ ചലച്ചിത്രകാരനായ അലക്സാണ്ടർ പുഷ്കോ (Aleksandr Ptushko), ഉക്രയിനിലെ ലുഗാൻസ്കിൽ 1900 ഏപ്രിൽ 19 നു ജനിച്ചു.
(മ:– മാർച്ച് 6, 1973) .
സോവിയറ്റ് വാൾട്ട് ഡിസ്നി എന്നു ഇദ്ദേഹം അറിയപ്പെടുന്നുണ്ട്.
ചലച്ചിത്രജീവിതം
മോസ്കോയിലെ മോസ് ഫിലിം സ്റ്റുഡിയോയിൽ ഹ്രസ്വചിത്രങ്ങൾക്ക് പാവകളെ നിർമ്മിച്ചുകൊടുത്തുകൊണ്ടാണ് അദ്ദേഹം തന്റെ കലാജീവിതം ആരംഭിയ്ക്കുന്നത്.
ബ്രാറ്റ്ഷ്കിൻ എന്ന കഥാപാത്രമാണ് മാസ്റ്റർപീസ്.
റഷ്യൻ മിഥോളജി,നാടോടിക്കഥകൾ എന്നിവ  ചലച്ചിത്രങ്ങൾക്ക്  അദ്ദേഹം ആധാരമാക്കുകയുണ്ടായി.
സംവിധാനം ചെയ്ത ചിത്രങ്ങൾ The New Gulliver , 1935—director, script writer The Golden Key , 1939—director, producer The Stone Flower , 1946—director, production designer Sadko , 1952—director Ilya Muromets , 1956—director Sampo , 1959—director Scarlet Sails , 1961—director ' A Tale of Time Lost , 1964—director The Tale of Tsar Saltan , 1966—director, script writer Ruslan and Ludmila , 1972—director, script writer ഹ്രസ്വചിത്രങ്ങൾ The Missing Certificate / Lost Literacy , 1927) -- animator An Incident at the Stadium , 1928) -- director, designer The Coded Document , 1928) -- director, script writer, animator One Hundred Adventures , 1929) -- director, script writer, animator Cinema to the Countryside! , 1930) -- director, designer Strengthen Our Defenses , 1930) -- director, script writer, animator The Lord of Family Life , 1932) -- director, script writer, animator The Little Turnip , 1936) -- script writer, artistic supervisor The Wolf and the Crane , 1936) -- artistic supervisor The Fox and the Grapes , 1936) -- artistic supervisor The Motherland Calls , 1936) -- artistic supervisor The Merry Musicians , 1937) -- director, script writer The Tale of the Fisherman and the Fish , 1937) -- director, script writer, animator The Will , 1937) -- script writer The Fox and the Wolf , 1937) -- script writer, artistic supervisor The Little Daring One / Tiny and Remote , 1938) -- script writer The Dog and the Cat , 1938) -- script writer പുറംകണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് Aleksandr Ptushko Ruscico's Ptushko page Archived 2006-01-11 at the Wayback Machine .
- includes small biography and links to purchase DVDs.
University of Pittsburgh 2002 Russian Film Symposium website Archived 2007-03-23 at the Wayback Machine .
- includes medium length biography and links to essays on The New Gulliver , The Stone Flower , Sadko , and Viy .
Ptushko's grave അവലംബം
അലക്സാണ്ടർ തമാനിയൻ ഇംഗ്ലീഷ് വിലാസം https://ml.wikipedia.org/wiki/Alexander_Tamanian
യെരേവാൻ നഗരത്തിലെ തന്റെ പ്രവർത്തനത്തിന് പേരുകേട്ട ഒരു റഷ്യൻ-ജാതനായ അർമേനിയൻ നിയോക്ലാസിക്കൽ വാസ്തുശില്പിയായിരുന്നു അലക്സാണ്ടർ തമാനിയൻ (അർമേനിയൻ: Ալեքսանդր Թամանյան, മാർച്ച് 4, 1878 - ഫെബ്രുവരി 20, 1936) .
1878-ൽ യെകാറ്റെറിനോദർ നഗരത്തിൽ ഒരു ബാങ്കറുടെ കുടുംബത്തിലാണ് തമാനിയൻ ജനിച്ചത്.
അദ്ദേഹം 1904-ൽ സെന്റ് പീറ്റേഴ്‌സ്ബർഗ് അക്കാദമി ഓഫ് ആർട്‌സിൽ നിന്ന് ബിരുദം നേടി.
അദ്ദേഹത്തിന്റെ കൃതികൾ ആ വർഷങ്ങളിൽ പ്രചാരത്തിലുള്ള കലാപരമായ നിയോക്ലാസിക്കൽ പ്രവണതകളെ ചിത്രീകരിച്ചു.
Statue of Alexander Tamanian at the steps of the Yerevan Cascade
തമാനിയൻ 1936 ഫെബ്രുവരി 20-ന് യെരേവാനിൽ വച്ച് മരിച്ചു, യെരേവാൻ നഗരമധ്യത്തിൽ സ്ഥിതി ചെയ്യുന്ന കോമിറ്റാസ് പന്തീയോനിൽ അടക്കം ചെയ്തു.
Institute Museum after Alexander Tamanian, Yerevan Notes അവലംബം Armenian Soviet Encyclopedia , v. 1, 1974 Yerevan
അലക്സാണ്ടർ ദുബ്ചെക് ഇംഗ്ലീഷ് വിലാസം https://ml.wikipedia.org/wiki/Alexander_Dub%C4%8Dek ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ചെക്കോസ്ലോവാക്യയിലെ കമ്മ്യൂണിസ്റ്റ്നേതാവും പരിഷ്കരണവാദിയുമായിരുന്നു അലക്സാണ്ടർ ദുബ്ചെക്.
(ജനനം: 27 നവം: 1921 – 7 നവം:1992 ).
1968-69 കാലത്ത് ദുബ്ചെക്ക് ചെക്കോസ്ലോവാക്യയിലെ കമ്മ്യൂണിസ്റ്റ് ഭരണത്തിൽ നടപ്പാക്കിയ പരിഷ്കാരങ്ങൾ പ്രാഗ് വസന്തം (Prague Spring) എന്നറിയപ്പെടുന്നു.
1969-ൽ സോവിയറ്റു സേനയുടെ കടന്നാക്രമണത്തെ തുടർന്ന് ഭരണത്തിൽ നിന്നു പുറത്താക്കപ്പെട്ട അദ്ദേഹം, കമ്മ്യൂണിസ്റ്റ് വ്യവസ്ഥയുടെ തിരോധാനത്തെ തുടർന്ന് 1989-ൽ  ചെക്ക്-സ്ലോവാക് പാർലമെന്റിന്റെ ചെയർമാനായി.
അലക്സാണ്ടർ ദ്വീപ് (നുനാവത്) ഇംഗ്ലീഷ് വിലാസം https://ml.wikipedia.org/wiki/Alexander_Island_(Nunavut)
അലക്സാണ്ടർ ദ്വീപ് ( Alexander Island ) കാനഡയിലെ നുനാവത് എന്ന പ്രദേശത്തെ കാനഡയുടെ ആർക്ടിക്ക് ദ്വീപുകളിലൊന്നാണ് .
ഇത്, മാസ്സി ദ്വീപിനും ഇല്ലെ മാർക്കിനും തെക്കും ബാഥെർസ്റ്റ് ദ്വീപിനു വടക്കും സ്ഥിതിചെയ്യുന്നു.
75°52'N 102°37'W കിടക്കുന്ന ഈ ദ്വീപിനു 484 km 2 (187 sq mi) , വിസ്തീർണ്ണമുണ്ട്.
ഇത്, 42.8 kilometres (26.6 mi) നീളമുള്ളതും 19 kilometres (12 mi) വീതിയുള്ളതുമാണ്.
അലക്സാണ്ടർ ഡൽഗാർനൊ ഇംഗ്ലീഷ് വിലാസം https://ml.wikipedia.org/wiki/Alexander_Dalgarno
ബ്രിട്ടിഷ് ഭൗതികശാസ്ത്രജ്ഞനായ അലക്സാണ്ടർ ഡൽഗാർനൊ 1928 ജനുവരി 5-ന് ലണ്ടനിൽ ജനിച്ചു .
അറ്റോമികവും തന്മാത്രീയവുമായ പ്രക്രിയകളെക്കുറിച്ചുള്ള സൈദ്ധാന്തിക പഠനങ്ങളിലാണ് ഏർപ്പെട്ടിരിക്കുന്നത്.
ഹാർവാഡ്, ക്വീൻസ് സർവകലാശാലളിൽ ജോലി
സൈദ്ധാന്തിക ഭൗതികത്തിൽ പിഎച്ച്.
ഡി. ബിരുദം നേടിയശേഷം ക്വീൻസ്, ഹാർവാഡ് എന്നീ സർവകലാശാലകളിലും സ്മിത്സോണിയൻ അസ്ട്രോഫിസിക്കൽ ഒബ്സർവേറ്ററിയിലും ജോലിചെയ്തു.
പിന്നീട് ഹാർവാഡ് ഒബ്സർവേറ്ററിയുടെ ഡയറക്ടറായും ജ്യോതിശ്ശാസ്ത്രവകുപ്പിൽ അധ്യക്ഷനായും സേവനമനുഷ്ഠിച്ചു.
ഗവേഷണങ്ങൾ
ഡൽഗാർനൊ ക്വാണ്ടം മെക്കാനിക സമീകരണങ്ങളുടെ നിർധാരണത്തിനുള്ള ഗണിതീയരീതികൾ വികസിപ്പിച്ചെടുത്തുകൊണ്ട് പെർറ്റർബേഷൻ മേഖലയിൽ ഇന്റർചെയ്ഞ്ച് തിയറം അവതരിപ്പിച്ചു.
ഇദ്ദേഹത്തിന്റെ ഗവേഷണ വിഷയങ്ങളിൽ ആറ്റങ്ങളിലേയും , തന്മാത്രകളിലേയും പ്രകീർണനം, തന്മാത്രീയ സെപ്ക്ട്രോസ്കോപ്പി, അയണോസ്ഫിയറിന്റെ താപ സന്തുലനം, ഭൗമാന്തരീക്ഷ പഠനങ്ങൾ, നക്ഷത്രാന്തരീയ പദാർഥങ്ങളെക്കുറിച്ചും വാതക നെബുലകളെക്കുറിച്ചുമുള്ള പഠനങ്ങൾ എന്നിവ ഉൾപ്പെടുന്നു.
പുരസ്ക്കാരങ്ങൾ
1972-ൽ റോയൽ സൊസൈറ്റിയിലേക്കു തിരഞ്ഞെടുക്കപ്പെട്ട ഡൽഗാർനൊ '86-ൽ സൊസൈറ്റിയുടെ സ്വർണമെഡലിന് അർഹനായി.
ഹോഡ്ജ്കിൻ മെഡൽ (1977) ഡേവിസൻ-ജെർമർ പ്രൈസ് (1980), മെഗ്ഗേഴ്സ് അവാർഡ് (1986), ഫെളെമിങ് മെഡൽ (1995)
എന്നിവയും ഇദ്ദേഹത്തിനു ലഭിച്ചിട്ടുണ്ട്.
അവലംബം പുറത്തേക്കുള്ള കണ്ണികൾ http://www.aip.org/history/acap/biographies/bio.jsp?dalgarnoa%5Bപ്രവർത്തിക്കാത്ത+കണ്ണി%5D http://www.rootsweb.ancestry.com/~cheyne/p6746.htm http://www.genealogy.ams.org/id.php?id=38473 കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ഡൽഗാർനൊ, അലക് സാണ്ടർ (1928 - ) എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അലക്സാണ്ടർ ദി ഗ്രേറ്റ് ഇംഗ്ലീഷ് വിലാസം https://ml.wikipedia.org/wiki/Alexander_the_Great_(2010_film)
2010 മെയ് മാസത്തിൽ റിലീസ് ചെയ്ത ഒരു മലയാളചലച്ചിത്രമാണ് അലക്സാണ്ടർ ദി ഗ്രേറ്റ് .
ഇതിന്റെ സംവിധാനം നിർവഹിച്ചിരിക്കുന്നത് മുരളി നാഗവള്ളിയാണ് .
മോഹൻലാൽ , ബാല , സായികുമാർ മുതലായവർ അഭിനയിച്ച ഈ ചിത്രത്തിന്റെ രചന നിർവഹിച്ചിരിക്കുന്നത് സി. ബാലചന്ദ്രനാണ് .
മറ്റു ചലച്ചിത്രങ്ങളിൽ നിന്നും വ്യത്യസ്തമായി മോഹൻലാൽ അവതരിപ്പിച്ചിരിക്കുന്ന നായക കഥാപാത്രത്തിന് ഒരു നായിക ഇല്ല.
അഭിനേതാക്കൾ മോഹൻലാൽ – അലക്സാണ്ടർ വർമ്മ ബാല – മനു വർമ്മ സുധ ചന്ദ്രൻ അശ്വതി ജഗദീഷ് – കൃഷ്ണൻ(മനുവിന്റെ അമ്മാവൻ) സായ്കുമാർ – പ്രതാപവർമ്മ സിദ്ദിഖ് നെടുമുടി വേണു – ഡോ. കോര വിജയരാഘവൻ ഗണേഷ് കുമാർ – രവിവർമ്മ ശ്രീലത ഗാനങ്ങൾ
ഗിരീഷ് പുത്തഞ്ചേരിയുടെ വരികൾക്ക് എം. ജി. ശ്രീകുമാറാണ് ഈണം പകർന്നിരിക്കുന്നത്.
ക്രമനമ്പർ ഗാനം ഗായകർ 1 ധക്ക് ധക്ക് 2 ഏതോ ഒരു വാക്കിൽ എം. ജി. ശ്രീകുമാർ അവലംബം പുറത്തേക്കുള്ള കണ്ണികൾ അലക്സാണ്ടർ ദി ഗ്രേറ്റ് ഇന്റർനെറ്റ് മൂവി ഡാറ്റാബേസിൽ അലക്സാണ്ടർ ദി ഗ്രേറ്റ് – മലയാളസംഗീതം.
ഇൻഫോ Alexander the Great on NowRunning Archived 2010-12-21 at the Wayback Machine .
Alexander the Great on Oneindia Archived 2009-06-28 at the Wayback Machine .
"Alexander the Great" movie review Archived 2011-01-09 at the Wayback Machine .
അലക്സാണ്ടർ ദ്വീപസമൂഹം ഇംഗ്ലീഷ് വിലാസം https://ml.wikipedia.org/wiki/Alexander_Archipelago
അലക്സാണ്ടർ ദ്വീപസമൂഹം ( Russian : Архипелаг Александра ) വടക്കേ അമേരിക്കയിലെ അലാസ്ക സംസ്ഥാനത്തിന് തെക്കുകിഴക്കൻ തീരത്തായി സ്ഥിതി ചെയ്യുന്ന ഏകദേശം 300 മൈൽ (480 കിലോമീറ്റർ) നീളമുള്ള ഒരു ദ്വീപസമൂഹമാണ് (ദ്വീപുകളുടെ കൂട്ടം).
ഇതിൽ പസഫിക് സമുദ്രത്തിൽ നിന്ന് കുത്തനെ ഉയർന്ന് ജലത്തിലാണ്ടുകിടക്കുന്ന തീരദേശ പർവതങ്ങളുടെ ഉപരി ഭാഗങ്ങളിലുള്ള ഏകദേശം 1,100 ദ്വീപുകൾ അടങ്ങിയിരിക്കുന്നു.
ആഴം കൂടിയ ചാനലുകളും ഫ്യോർഡുകളും ഈ ദ്വീപുകളെ തമ്മിൽ വേർതിരിക്കുന്നതോടൊപ്പം അവയെ പ്രധാന ഭൂപ്രദേശത്ത് നിന്ന് വിഘടിപ്പിക്കുകയും ചെയ്യുന്നു.
ക്രമരഹിതവും കുത്തനെയുള്ളതുമായ തീരപ്രദേശങ്ങലും ഇടതൂർന്ന നിത്യഹരിതവും മിതശീതോഷ്ണവുമായ മഴക്കാടുകളുമുള്ള ദ്വീപുകളിലെ മിക്കയിടങ്ങളിലും തോണിയിലോ വിമാനത്തിലോ മാത്രമേ എത്തിച്ചേരാനാകൂ.
ഭൂരിഭാഗം ദ്വീപുകളും ടോംഗാസ് ദേശീയ വനത്തിൻ്റെ ഭാഗമാണ്.
ഭൂവിസ്തൃതിയുടെ ക്രമത്തിൽ, ഏറ്റവും വലിയ ദ്വീപുകൾ പ്രിൻസ് ഓഫ് വെയിൽസ് ദ്വീപ് , ചിക്കാഗോഫ് ദ്വീപ് , അഡ്മിറൽറ്റി ദ്വീപ്, ബാരനോഫ് ദ്വീപ്, റെവില്ലഗിഗെഡോ ദ്വീപ്, കുപ്രിയാനോഫ് ദ്വീപ്, കുയു ദ്വീപ്, എറ്റോലിൻ ദ്വീപ്, ഡാൾ ദ്വീപ്, റാങ്കൽ ദ്വീപ് , മിറ്റ്കോഫ് ദ്വീപ്, സാരെംബോ ദ്വീപ്, കോസ്സിയൂസ്കോ ദ്വീപ്, ക്രൂസോഫ് ദ്വീപ്, ആനെറ്റ് ദ്വീപ്, ഗ്രാവിന ദ്വീപ്, യാക്കോബി ദ്വീപ് എന്നിവയാണ്.
എല്ലാ ദ്വീപുകളും ദുർഘടവും ഇടതൂർന്ന വനനിരകളുള്ളതും വന്യജീവികളാൽ സമൃദ്ധവുമാണ്.
ടിലിംഗിറ്റ്, കൈഗാനി ഹൈഡ എന്നീ ജനവിഭാഗങ്ങളാണ് ഈ പ്രദേശത്തെ തദ്ദേശീയർ.
ആനെറ്റ് ദ്വീപിൽ കാണപ്പെടുന്ന സിംഷിയൻ ജനത യഥാർത്ഥത്തിൽ ഈ പ്രദേശത്തു നിന്നുള്ളവരല്ല, മറിച്ച് 19-ാം നൂറ്റാണ്ടിൻറെ അവസാനത്തിൽ ബ്രിട്ടീഷ് കൊളംബിയയിൽ നിന്ന് ഈ പ്രദേശത്തേക്ക് കുടിയേറിയവരാണ്.
റിവില്ലഗിഗെഡോ ദ്വീപിലെ കെച്ചിക്കാനും ബാരനോഫ് ദ്വീപിലെ സിറ്റ്കയുമാണ് ദ്വീപുകളിലെ ഏറ്റവും വലിയ പട്ടണങ്ങൾ.
ഈ മേഖലയിലെ ഏറ്റവും വലിയ പട്ടണമായ ജുന്യൂവിലെ ഏറ്റവും ജനസാന്ദ്രമായ അയൽപക്കങ്ങൾ പ്രധാന ഭൂപ്രദേശത്താണ് സ്ഥിതി ചെയ്യുന്നതെങ്കിലും നഗരത്തിൻറെ ഭാഗങ്ങൾ ദ്വീപസമൂഹത്തിൻറെ ഭാഗമായ ഡഗ്ലസ് ദ്വീപിലേയ്ക്കും വ്യാപിച്ചുകിടക്കുന്നു.
വിനോദസഞ്ചാരം, മത്സ്യബന്ധനം, മരവ്യവസായം എന്നിവയാണ് ദ്വീപുകളിലെ പ്രധാന വ്യവസായങ്ങൾ.
1741-ൽ ഈ ദ്വീപസമൂഹം സന്ദർശിച്ച ആദ്യത്തെ യൂറോപ്യൻ വംശജനായ റഷ്യൻ നാവികൻ അലക്‌സി ചിരിക്കോവ് നോയെസ്, ബേക്കർ ദ്വീപുകൾ ( പ്രിൻസ് ഓഫ് വെയിൽസ് ദ്വീപിൻറെ പടിഞ്ഞാറൻ തീരത്തുനിന്നകലെ), ബാരനോഫ്, ചിക്കാഗോഫ് , ക്രൂസോഫ്, യാക്കോബി ദ്വീപുകളുടെ തീരങ്ങൾ ദർശിച്ചു.
1774-ൽ ജുവാൻ ജോസ് പെരെസ് ഹെർണാണ്ടസ് ഡാൾ ദ്വീപിൻ്റെ തെക്കൻ തീരം കാണുകയും, തൊട്ടടുത്ത വർഷം ജുവാൻ ഫ്രാൻസിസ്കോ ഡി ലാ ബോഡേഗ വൈ ക്വാഡ്ര പ്രിൻസ് ഓഫ് വെയിൽസ് ദ്വീപിലെ ബുക്കാറേലി ഉൾക്കടലിൽ പ്രവേശിക്കുകയുംചെയ്തു.
1792-ൽ ജാസിൻറോ കാമനോ റിവില്ലഗിഗെഡോ ദ്വീപും ഗ്രാവിന ദ്വീപുകളും ദർശിക്കുകയും  ക്ലാരൻസ് കടലിടുക്ക് കണ്ടെത്തുകയും ചെയ്തു.
ജോർജ്ജ് വാൻകൂവറും അദ്ദേഹത്തിൻറെ ആളുകളും 1793-ലും 1794-ലും ദ്വീപസമൂഹത്തിൽ വിപുലമായ ഒരു സർവേ നടത്തിക്കൊണ്ട്, റെവില്ലഗിഗെഡോയും അഡ്മിറൽറ്റി ദ്വീപുകളും ചുറ്റിക്കറങ്ങുകയും, കുയൂ ദ്വീപ്, ബാരനോഫ്, ചിക്കാഗോഫ് ദ്വീപുകളുടെ കിഴക്ക് വശങ്ങൾ, എറ്റോലിൻ, റാങ്കെൽ, സറെംബോ, മിറ്റ്കോഫ്, കുപ്രിയാനോഫ് ദ്വീപുകൾ എന്നിവയുടെയെല്ലാം വിശദ വിവരങ്ങൾ പ്രമാണത്തിൽ രേഖപ്പെടുത്തുകയും ചെയ്തു.
ഒരു ദശാബ്ദത്തിനുള്ളിൽ റഷ്യക്കാർ ചിക്കാഗോഫിനെയും ബാരനോഫ് ദ്വീപുകളെയും വേർതിരിക്കുന്ന പെറിൽ കടലിടുക്ക് കടക്കുകയും തുടർന്നുള്ള ദശകങ്ങളിൽ മറ്റ് പ്രധാന ദ്വീപുകളെ വേർതിരിക്കുന്ന കടലിടുക്കുകളും പാതകളും കണ്ടെത്തുകയും ചെയ്തു.
1844-ലെ ഒരു റഷ്യൻ ചാർട്ടിൽ കുപ്രിയാനോഫ് ദ്വീപ്, മിറ്റ്കോഫ്, എറ്റോലിൻ, റാങ്കൽ, വോറോങ്കോഫ്സ്കി ദ്വീപുകളിൽ നിന്നു വേർപെട്ടും സരെംബോ ദ്വീപുകൾ പരസ്പരം വേർപെട്ടും കിടക്കുന്നതായും കാണിക്കുന്നു.
പത്തൊൻപതാം നൂറ്റാണ്ടിൻ്റെ പ്രാരംഭത്തിൽ ഈ ദ്വീപസമൂഹം മാരിടൈം രോമ വ്യാപാരത്തിൻ്റെ ഒരു കേന്ദ്രമായി അറിയപ്പെട്ടിരുന്നു.
1867-ൽ അലാസ്ക പർച്ചേസിലൂടെ ദ്വീപുകളുടെ നിയന്ത്രണം റഷ്യയിൽ നിന്ന് അമേരിക്കൻ ഐക്യനാടുകളുടെ നിയന്ത്രണത്തിലേയ്ക്ക് എത്തി.
ഡൊണാൾഡ് ഓർത്തിൻ്റെ അലാസ്ക സ്ഥലനാമ നിഘണ്ടു (പേജ് 64) അനുസരിച്ച്, 1867-ൽ യു.എസ്. കോസ്റ്റ് ആൻഡ് ജിയോഡെറ്റിക് സർവേയിൽ നിന്നാണ് അലക്സാണ്ടർ ദ്വീപസമൂഹത്തിന് അതിൻ്റെ പേര് ലഭിച്ചത്.
റഷ്യയിലെ സാർ അലക്സാണ്ടർ II ൻ്റെ പേരാണ് ഈ ദ്വീപ് ശൃംഖലയ്ക്ക് നൽകിയിരിക്കുന്നത്.
1860-ലെ റഷ്യൻ അമേരിക്കയുടെ (അലാസ്ക) ഭൂപടത്തിൽ, ദ്വീപസമൂഹത്തെ കിംഗ് ജോർജ്ജ് മൂന്നാമൻ ദ്വീപസമൂഹം എന്ന് വിളിക്കുന്നു.
അവലംബം ↑ ↑ ↑ ↑ ↑ {{ cite book }} :  CS1 maint: multiple names: authors list ( link ) ↑
അലക്സാണ്ടർ പറമ്പിത്തറ ഇംഗ്ലീഷ് വിലാസം https://ml.wikipedia.org/wiki/Alexander_Parambithara
കേരളാ നിയമസഭയിലെ നാലാമത്തെ സ്പീക്കറും ഒന്ന് , രണ്ട്, മൂന്ന് കേരള നിയമസഭകളിൽ അംഗവുമായിരുന്ന രാഷ്ട്രീയനേതാവായിരുന്നു അലക്സാണ്ടർ പറമ്പിത്തറ (ഫെബ്രുവരി 1900 - 10 ജൂൺ 1989 ).
കൊച്ചി നിയമസഭാംഗം (1935-38) (1948-49), തിരുക്കൊച്ചി നിയമസഭാംഗം (1949-56), പള്ളുരുത്തി നിയോജകമണ്ഡലത്തിൽ കോൺഗ്രസ് പ്രതിനിധിയായി ഒന്നും രണ്ടും കേരളനിയമസഭയിലും അംഗമായിട്ടുണ്ട് അലക്സാണ്ടർ.
എറണാകുളം നിയമസഭാമണ്ഡലത്തിൽ നിന്നാണ് കോൺഗ്രസ് പ്രതിനിധിയായി മൂന്നാമത് കേരളനിയമസഭയിലേക്ക് അലക്സാണ്ടർ തിരഞ്ഞെടുക്കപ്പെട്ടത്.
കുമ്പളങ്ങി സെന്റ്.
പീറ്റേഴ്സ് ഹൈസ്കൂളിൽ പ്രധാനാധ്യാപകനായി ഔദ്യോഗിക ജോലിയാരംഭിച്ച അലക്സാണ്ടർ ഗവണ്മെന്റ് കമ്മിറ്റി ഓഫ് അഷുറൻസിന്റെ ചെയർമാൻ(1967-68), ലൈബ്രറി ഉപദേശക കമ്മിറ്റി ചെയർമാൻ(1969-70), എറണാകുളം മുനിസിപ്പൽ കൗൺസിൽ പ്രസിഡന്റ്(1947-57), എറണാകുളം ജില്ലാ കോൺഗ്രസ് കമ്മിറ്റി പ്രസിഡന്റ്(1961) എന്നീ നിലകളിലും പ്രവർത്തിച്ചിട്ടുണ്ട്.
അലക്സാണ്ടർ പുഷ്കിൻ ഇംഗ്ലീഷ് വിലാസം https://ml.wikipedia.org/wiki/Alexander_Pushkin
അലക്സാണ്ടർ സെർഗിയേവിച്ച് പുഷ്കിൻ ( റഷ്യ : Алекса́ндр Серге́евич Пу́шкин, ഐ.പി.എ : [ʌlʲɪˈksandr sʲɪˈrgʲevʲɪtɕ ˈpuʂkʲɪn] , കേൾക്കൂ ⓘ ) ( ജൂൺ 6 [ O.S. മെയ് 26 ] 1799 – ഫെബ്രുവരി 10 [ O.S. ജനുവരി 29 ] 1837 ) എക്കാലത്തെയും മികച്ച റഷ്യൻ കവിയായി കരുതപ്പെടുന്നു.
റഷ്യൻ റൊമാന്റിക്ക് കവിയും.
ആധുനിക റഷ്യൻ സാഹിത്യത്തിന്റെ സ്ഥാപകനുമായിരുന്നു പുഷ്കിൻ.
തന്റെ നാടകങ്ങളിലും കവിതകളിലും പുഷ്കിൻ സാധാരണ ജനങ്ങളുടെ സംസാരഭാഷ ഉപയോഗിച്ചു.
നാടകം , റൊമാൻസ് , ആക്ഷേപഹാസ്യം എന്നിവ കലർത്തിയ ഒരു കഥാകഥന രീതി പുഷ്കിൻ ആവിഷ്കരിച്ചു.
ഇത് പിന്നീടുള്ള റഷ്യൻ എഴുത്തുകാരെ വളരെ സ്വാധീ‍നിച്ചു.
മോസ്കോയിൽ ജനിച്ച പുഷ്കിൻ തന്റെ ആദ്യ കവിത 14-ആം വയസ്സിൽ പ്രസിദ്ധീകരിച്ചു.
ത്സർസ്കോ സെലോ എന്ന സ്ഥലത്തെ ഇമ്പീരിയൽ ലൈസിയത്തിൽനിന്ന് ബിരുദം നേടുമ്പൊഴേയ്ക്ക് പുഷ്കിൻ റഷ്യൻ സാഹിത്യരംഗത്ത് പരക്കെ അറിയപ്പെട്ടിരുന്നു.
പുഷ്കിൻ ക്രമേണ സാമൂഹിക പരിഷ്കരണത്തിന്റെ വക്താവായി.
പുഷ്കിൻ സാഹിത്യ തിരുത്തൽവാദികളുടെ വക്താവായി.
1820 -കളിൽ പുഷ്കിൻ ഭരണകൂടവുമായി ഇടഞ്ഞു.
റഷ്യൻ ഭരണകൂടം‍ പുഷ്കിനെ തെക്കേ റഷ്യയിലേക്ക് നാടുകടത്തി.
സർക്കാർ സെൻസർമാരുടെ നിരന്തര നിരീക്ഷണത്തിൽ സഞ്ചാരസ്വാതന്ത്ര്യവും ആഗ്രഹം അനുസരിച്ച് പ്രസിദ്ധീകരിക്കുവാനുള്ള അവകാശവും നിഷേധിക്കപ്പെട്ട് കഴിയവേ ആണ് പുഷ്കിൻ തന്റെ ഏറ്റവും പ്രശസ്തമായ നാടകമായ ബോറിസ് ഗൊഡുനോവ് .
എഴുതിയത്.
എങ്കിലും വർഷങ്ങൾ കഴിയുന്നതുവരെ പുഷ്കിന് ഈ കൃതി പ്രസിദ്ധീകരിക്കുവാനായില്ല.
അദ്ദേഹത്തിന്റെ കാവ്യരൂപത്തിലുള്ള നോവലായ യെവ്ഗെനി ഒനേഗിൻ എന്ന കൃതി പരമ്പരയായി 1823 മുതൽ 1831 വരെ പ്രസിദ്ധീകരിച്ചു.
( നതാല്യ ഗൊഞ്ചരോവ എന്ന സ്ത്രീയെ പുഷ്കിൻ 1831-ൽ വിവാഹം കഴിച്ചു).
പുഷ്കിനും ഭാര്യയും പിൽക്കാലത്ത് രാജകൊട്ടാരത്തിലെ സ്ഥിരം സന്ദർശകരായി.
1837-ൽ കടക്കെണിയിലേക്ക് വഴുതിവീഴവേ, തന്റെ ഭാര്യയ്ക്ക് ഒരു രഹസ്യകാമുകൻ ഉണ്ടെന്നുള്ള ഊഹാപോഹങ്ങൾക്കു നടുവിൽ, പുഷ്കിൻ ഭാര്യയുടെ രഹസ്യകാമുകൻ എന്ന് ആരോപിക്കപ്പെട്ട ജോർജ്ജ് ദാന്റെസിനെ ഒരു ദ്വന്ദ്വയുദ്ധത്തിനു വെല്ലുവിളിച്ചു.
ഈ ഡ്യുവലിൽ പുഷ്കിന് മാരകമായി മുറിവേറ്റു.
രണ്ടുദിവസത്തിനു ശേഷം പുഷ്കിൻ മരിച്ചു.
പുഷ്കിന്റെ സ്വതന്ത്ര രാഷ്ട്രീയ നിലപാടുകളും പിന്നീടുവന്ന റഷ്യൻ തലമുറകളിലെ വിപ്ലവകാരികളിലുള്ള സ്വാധീനവും കാരണം ബോൾഷെവിക്കുകൾ പുഷ്കിനെ വരേണ്യവർഗ്ഗ സാഹിത്യത്തിന്റെ എതിരാളിയായും സോവിയറ്റ് സാഹിത്യത്തിന്റെയും കവിതയുടെയും മുൻ‌ഗാമിയായും വിശേഷിപ്പിച്ചു.
ത്സർസ്കോ സെലോ എന്ന പട്ടണം പുഷ്കിന്റെ പേരിൽ നാമകരണം ചെയ്യപ്പെട്ടു.
അവലംബം ↑ Short biography from University of Virginia Archived 2019-04-01 at the Wayback Machine .
, retrieved on 24 November 2006.
↑ Allan Reid, "Russia's Greatest Poet/Scoundrel" , retrieved on 2 September 2006.
↑ BBC News, 5 June 1999, "Pushkin fever sweeps Russia" , retrieved 1 September 2006.
↑ BBC News, 10 June 2003, "Biographer wins rich book price" , retrieved 1 September 2006.
↑ Biography of Pushkin at the Russian Literary Institute "Pushkin House" , retrieved 1 September 2006.
1 2 Maxim Gorky, "Pushkin, An Appraisal" , retrieved 1 September 2006
ജീവചരിത്രവുമായി ബന്ധപ്പെട്ട ഈ ലേഖനം അപൂർണ്ണമാണ്‌.
അൻവർ സാദാത്ത് ഇംഗ്ലീഷ് വിലാസം https://ml.wikipedia.org/wiki/Muhammad_Anwar_Al_Sadat
ഈജിപ്തിന്റെ മൂന്നാമത്തെ പ്രസിഡന്റായിരുന്ന മുഹമ്മദ് അൻവർ അൽ സാദത്ത് (Arabic: محمد أنور السادات‎, Muḥammad Anwar as-Sādāt) (25 ഡിസംബർ 1918 – 6 ഒൿടോബർ 1981).
15 ഒക്ടോബർ1970 മുതൽ 6 ഒൿടോബർ1981 വരെ ഈജിപ്ഷ്യൻ പ്രസിഡന്റായിരുന്ന സാദത്ത് മുഹമ്മദ് അലി രാജവാഴ്ചക്കെതിരിൽ 1952-ൽ നടന്ന ഈജിപ്ഷ്യൻ വിപ്ലവത്തിലെ മുന്നണിപ്പോരാളിയും മുൻ ഈജിപ്ഷ്യൻ പ്രസിഡന്റായിരുന്ന ഗമാൽ അബ്ദുന്നാസറിന്റെ അടുത്ത സുഹൃത്തും ആയിരുന്നു.
തന്റെ 11 വർഷം നീണ്ടുനിന്ന ഭരണകാലത്ത് മുൻഗാമിയായിരുന്ന നാസറിൽ നിന്നും വ്യത്യസ്തമായി ഈജിപ്റ്റിന്റെ ഗതിയെത്തന്നെ മാറ്റിമറിക്കുന്ന പല ഭരണപരിഷ്ക്കാരങ്ങളും കൊണ്ടുവരികയുണ്ടായി.
അവയിൽ പ്രധാനപ്പെട്ടതാണ് ബഹുകക്ഷിവ്യവസ്ഥ തിരികെക്കൊണ്ടു വരലും സ്വകാര്യനിക്ഷേപകർക്ക് വാതിലുകൾ തുറന്നുകൊടുത്ത് ഇൻഫിതാഹിന്റെ ആവിഷ്ക്കാരവും.
അതുപോലെ ഇസ്രയേലുമായുള്ള 1973-ലെ ഒക്ടോബർ യുദ്ധത്തിന് നേതൃത്വം നൽകിയത് സാദത്തിന് ഈജിപ്റ്റിൽ മാത്രമല്ല അറബ് ലോകത്തും വീരപരിവേഷമാണ് നൽകിയത്.
സാദത്തിന്റെ ഇസ്രയേൽ സന്ദർശനവും അതിനെത്തുടർന്നുള്ള ക്യാമ്പ് ഡേവിഡ് കരാറും അദ്ദേഹത്തെ സമാധാനത്തിനുള്ള നോബൽ പുരസ്ക്കാരത്തിന് അർഹനാക്കിയെങ്കിലും ക്യാമ്പ് ഡേവിഡ് കരാറിനോട് യോജിപ്പില്ലാതിരുന്ന അറബ് ലീഗ് ഈജിപ്തിനെ പുറത്താക്കി.
1918-ൽ നിർധന ഈജിപ്ഷ്യൻ കുടുംബത്തിൽ പതിനാലു മക്കളിൽ ഒരുവനായി സാദത്ത് ജനിച്ചു.
കെയ്റോ മിലിട്ടറി അക്കാദമിയിൽ നിന്നു 1938-ൽ ബിരുദം കരസ്ഥമാക്കിയ ശേഷം ഈജിപ്ഷ്യൻ പട്ടാളത്തിൽ ചേർന്നു.
ആദ്യമായി സൈനിക സേവനത്തിനായി സുഡനിലാണ് നിയോഗിക്കപെട്ടത് അവിടെ വയ്ച്ചു ഭാവി പ്രസിഡന്റ് നാസറിനെ കണ്ടു മുട്ടി സുഹൃത്തുക്കളായത്.
സുഡാനിൽ നാസർ സാദത്ത് മറ്റു ചില ഉദ്യോഗസ്ഥരും ചേർന്ന് ഫ്രീ ഓഫിസേറ്സ് മൂവ്മെന്റ് എന്ന സംഘടനയ്ക്കു രൂപം നൽകി.
ബ്രീട്ടീഷ് ഭരണത്തിൽ നിന്നു ഈജിപ്തിനെ സ്വതന്ത്രമാക്കുക എന്നതായിർന്നു സംഘടനയുടെ ലക്ഷ്യം.
1942-ൽ രണ്ടാം ലോകമഹായുദ്ധക്കാലത്ത് ബ്രിട്ടീഷ് സേനയെ തുരത്തുവാൻ നാസി ജർമ്മനിയോടോപ്പം ഗൂഢാലോചന നടത്തിയ സാദത്ത് പിടിക്കപ്പെട്ടു.
രണ്ടു വർഷങ്ങൾക്കു ശേഷം അദ്ദേഹം രക്ഷപെടുകയും വീണ്ടും 1946-ൽ കൊലക്കുറ്റത്തിനു പിടിക്കപെട്ടു.
എന്നാൽ 1948-ൽ സാദത്തിനെ ശിക്ഷയിൽ നിന്ന് ഒഴിവാക്കി.
1952-ലെ ഈജിപ്ഷ്യൻ വിപ്ലവത്തിൽ സാദത്ത് പങ്കെടുത്തു.
1970-ൽ  ഈജിപ്ത് ഉപരാഷ്ട്രപതി ആയിരുന്നു സാദത്ത് രാഷ്ട്രപതി നാസറിന്റെ മരണത്തെ തുടർന്ന് രാഷ്ട്രപതിയായി.
അൻവർപാഷ ഇംഗ്ലീഷ് വിലാസം https://ml.wikipedia.org/wiki/Anwar_Pasha
തുർക്കിയിലെ യുവതുർക്കി പ്രസ്ഥാനത്തിന്റെ നേതാവായിരുന്നു അൻവർപാഷ ( ജനനം: 1881 നവംബർ 23  - മരണം:1922 ഓഗസ്റ്റ് 4).
അഹമ്മദ്ബേയുടെ മകനായി ഇദ്ദേഹം 1881 നവംബർ 23-ന് ഇസ്താംബൂളിൽ ജനിച്ചു.
തുർക്കി വിപ്ലവനേതാവ്
അശ്വാരൂഢ സൈന്യവിഭാഗത്തിൽ ക്യാപ്റ്റനായി സേവനം അനുഷ്ഠിക്കുന്ന കാലത്തായിരുന്നു സുൽത്താനായ അബ്ദുൽ ഹമീദ് II (1842-1918)ന്റെ ഭരണത്തിനെതിരായി നാട്ടിൽ ഉടനീളം വിപ്ലവം കൊടുമ്പിരിക്കൊണ്ടത്.
സലോണിക്കയിലെ മൂന്നാം സൈന്യവിഭാഗത്തിൽ കഴിയുന്നകാലത്ത് അൻവർ,യുവതുർക്കികളുടെ രഹസ്യസംഘടനയായ ഇത്തിഹാദ്വിതെറാകി യിൽ പങ്കാളിയായി.
ബൾഗേറിയരും ഗ്രീക്കുകാരുമായ ഗെറില്ലകൾക്കെതിരെ 1903-ൽ ഇദ്ദേഹം പട നയിച്ചു.
1908-ലെ തുർക്കി വിപ്ലവത്തിന്റെ നേതാവ് അൻവറായിരുന്നു.
മുഹമൂദ്ഷൗക്കത്തുമൊന്നിച്ച് സുൽത്താൻ അബ്ദുൽഹമീദ് II-ആമനെ സ്ഥാനത്യാഗം ചെയ്യിക്കുന്നതിൽ ഈ വിപ്ലവം വിജയിച്ചു.
കുറച്ചുകാലം ഇദ്ദേഹം മേജറായും മിലിറ്ററി അറ്റാഷേ ആയും ബർലിനിൽ കഴിയുകയും 1909-11 കാലഘട്ടത്തിൽ ജർമൻ യുദ്ധതന്ത്രത്തിൽ വൈദഗ്ദ്ധ്യം നേടുകയും ചെയ്തു.
യുവതുർക്കി
ഇറ്റലിയും തുർക്കിയും തമ്മിൽ യുദ്ധത്തിലേർപ്പെട്ടതോടെ അൻവർ ജർമനിവിട്ടു (1911); സൈറണിക്കയിൽവച്ച് ഇറ്റാലിയൻ സൈന്യങ്ങളെ ഉപരോധിച്ചു.
ഈ ആക്രമണങ്ങളെപ്പറ്റി ട്രിപ്പോളി എന്ന കൃതിയിൽ അൻവർ വിവരിച്ചിട്ടുണ്ട്.
ഒന്നാം ബാൾക്കൻ യുദ്ധകാലത്ത് (1912-13) അൻവർ ആഫ്രിക്കയിലായിരുന്നു .
അവിടെനിന്നും മടങ്ങി 1913 ജനുവരി 13-ന് യുവതുർക്കിവിപ്ലവ ത്തിൽ പങ്കെടുത്ത് ദേശീയനേതൃത്വത്തിലേക്ക് ഉയർന്നു.
യുവതുർക്കികൾ അധികാരത്തിൽ വന്നതോടെ അൻവർ സൈനികമേധാവിയുമായിത്തീർന്നു.
1913 ജൂലൈ 22-ന് ബൾഗേറിയയിൽനിന്ന് എഡേൺ (അഡ്രീയനോപ്പിൾ) പിടിച്ചെടുത്തു.
1914 ജനുവരി 3-ന് ഇദ്ദേഹം തുർക്കിയിലെ യുദ്ധകാര്യമന്ത്രിയായി.
ഒന്നാം ലോകയുദ്ധത്തിൽ തുർക്കി പരാജയപ്പെട്ടതോടെ അൻവർ ഒഡേസ വഴി ജർമനിയിലെത്തി.
1919-ൽ ഇദ്ദേഹം മരണശിക്ഷയ്ക്കു വിധിക്കപ്പെട്ടു.
എങ്കിലും രക്ഷപ്രാപിച്ച് റഷ്യയിൽ എത്തി.
അവിടെ ബോൾഷേവിക്കുകളുമൊന്നിച്ച് പ്രവർത്തിക്കാൻ തുടങ്ങി.
തുർക്കിസ്ഥാനിലേക്കയയ്ക്കപ്പെട്ട അൻവർ അവിടത്തെ വിപ്ലവകാരികളുമായി സഹകരിച്ച് സോവിയറ്റ് റഷ്യക്കെതിരായി തിരിഞ്ഞു.